tartuNLP/wikipedia-smugri-20251201 huggingface dataset:
Piediluco järv

Piediluco järv (itaalia keeles "Lago di Piediluco") on järv Kesk-Itaalias Umbria ja Lazio maakonnas Terni ja Rieti provintsis.
368 meetri kõrgusel merepinnast asuva järve pindala on 158 hektarit, rannajoone pikkus umbes 13 kilomeetrit, valgla suurus 73 km². 
Umbes kilomeetri kaugusel järvest loodes moodustab Velino jõgi 165 m kogulangusega Marmore joa, maailma suurima inimkätega rajatud joa.
Ascrea

Ascrea on vald Itaalias Lazio maakonnas Rieti provintsis. 
Ascrea kõrgus merepinnast on keskmiselt 757 meetrit. Asustustihedus on keskmiselt inimest ruutkilomeetri kohta.
Ascrea territooriumil asub 1988. aastal moodustatud Monte Navegna ja Monte Cervia looduskaitseala ("Riserva naturale Monte Navegna e Monte Cervia").
Belmonte in Sabina

Belmonte in Sabina on vald Itaalias Lazio maakonnas Rieti provintsis. 
Belmonte in Sabina kõrgus merepinnast on keskmiselt 756 meetrit. Asustustihedus on keskmiselt inimest ruutkilomeetri kohta.
Peter Elfelt

Peter Elfelt, sündinud Peter Lars Petersen (1. jaanuar 1866 – 18. veebruar 1931) oli Taani fotograaf ja režissöör. Teda tuntakse Taani kino asutajana 1897. aastast, kui ta hakkas dokumentaalfilme tegema.
Elulugu.
Peter Elfelt sündis 1866. aastal Taanis. Oma nime muutis ta Elfeltiks, kui ta hakkas filme tegema. Fotograafiat õppis ta 1893. aastal Hillerødis fotograaf Carl Rathsacki juures. Samuti õppis ta kaamerategija Jens Poul Anderseni juures. 1893. aastal avas Elfelt Kopenhaagenis oma kahe vennaga ateljee. Kui tema fotograafioskused täiustusid, hakkas ka tema äri õitsema ja 1901. aastal nimetati Elfelt kuningliku õukonna fotograafiks ("Kongelige Hoffotograf"). 
1896. aasta Pariisi reisi ajal õppis Elfelt põhjalikult kinondust Prantsusmaa leiutajalt Jules Carpentierilt. Tal oli Jens Poul Anderseni konstrueeritud filmikaamera. 1897. aasta algul filmis ta esimese Taani filmi "Kørsel med Grønlandske Hunde" ('Reis Gröönimaa kelgukoertega'). Järgnenud 15 aastal tegi ta mitu lühifilmi loodusest ja reportaaže Taani kuninglikust perekonnast. Elfelt valmistas kokku umbes 200 lühifilmi.
1903. aastal filmis Elfelt oma ainsa draama. Lühifilm "Henrettelsen" oli Taani esimene mängufilm. Film põhines tõestisündinud lool, kus üks prantsuse naine mõrvas oma kümme last. Peaosas oli Francesca Nathansen ja see filmiti Christiansborgi lossialal. Endiselt kaheldakse, kas filmi näidati ka avalikkusele. Kui 1926. aastal küsiti Elfelti käest, kas ta on kunagi draamat filminud, mäletas ta, et oli sel teemal suurt vastumeelsust tundnud. 
Elfelt tegi ka esimese reklaamfilmi. Üks näide on 1904. aastast pärit Svendborgi õlletehase reklaam "bock"'i õllest. 1901. aastal avas Elfelt kino København Kinoptikon. Kuigi Elfelt oli Taani kino asutaja, pidas ta filmi tegemist fotograafia kõrval oma teiseks tööks. 
Elfelt suri 18. veebruaril 1931. aastal.
Borbona

Borbona on vald Itaalias Lazio maakonnas Rieti provintsis Velino jõe orus. 
Borbona kõrgus merepinnast on keskmiselt 760 meetrit. Asustustihedus on keskmiselt inimest ruutkilomeetri kohta.
Cantalupo in Sabina

Cantalupo in Sabina on vald Itaalias Lazio maakonnas Rieti provintsis. 
Cantalupo in Sabina kõrgus merepinnast on keskmiselt 297 meetrit. Asustustihedus on keskmiselt inimest ruutkilomeetri kohta.
Castelnuovo di Farfa

Castelnuovo di Farfa on vald Itaalias Lazio maakonnas Rieti provintsis. 
Castelnuovo di Farfa kõrgus merepinnast on keskmiselt 358 meetrit. Asustustihedus on keskmiselt inimest ruutkilomeetri kohta.
Castelnuovo di Farfa territooriumil voolab Farfa jõgi.
Colle di Tora

Colle di Tora on vald Itaalias Lazio maakonnas Rieti provintsis. 
Colle di Tora kõrgus merepinnast on keskmiselt 542 meetrit. Asustustihedus on keskmiselt inimest ruutkilomeetri kohta.
Colle di Tora asub Turano järve kaldal.
Madarapunane

Madarapunane on värvmadara ("Galium boreale") juurtega värvimisel saadud punane värvitoon. 
Madarapunane oli Eestis II aastatuhande algusest kuni 19. sajandi II pooleni üks hinnatumaid taimevärve. Punase värvi annavad orgaanilised ühendid alisariin ja purpuriin.
Mohamed Fathalla Difallah

Muḩammad Fatḩ Allāh Dif Allāh (sündinud 26. augustil 1987 Aleksandrias) on Egiptuse kergejõustiklane (kaugushüpe).
Ta osales kaugushüppe võistlusel 2012. aasta suveolümpiamängudel. 
Tema rekord kaugushüppes on 8.18, mille tegi El Maadis 5. mail 2011. Siserekord on 27. jaanuaril 2011 Chemnitzis hüpatud 7.69.
Colli sul Velino

Colli sul Velino on vald Itaalias Lazio maakonnas Rieti provintsis. 
Colli sul Velino kõrgus merepinnast on keskmiselt 465 meetrit. Asustustihedus on keskmiselt inimest ruutkilomeetri kohta.
Ḩabīb Qalḩīyah

Ḩabīb Qalḩīyah (ka Habib Galhia; araabiapäraselt حبيب قلحية‎; 25. mai 2011; Al-Qayrawān – 25. detsember 2011; Sūsah) oli Tuneesia poksija.
Qalḩīyah sai I kergekeskkaalus (kuni 63,5 kg) 1964. aasta Tōkyō olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Jevgeni Frolovile (NSV Liit) ja jäädes edasisest medaliheitlusest välja. Ta osales I kergekeskkaalus (kuni 63,5 kg) 1968. aasta México olümpiamängude poksivõistlustel, kuid võitis 1. ringis oma kohtumise ja vigastas end nii, et katkestas võistlemise ja jäi edasisest medaliheitlusest välja.
Qalḩīyah oli esimene Tuneesia poksija, kes on võitnud olümpiamedali.
Kört

Kört (saarte ja läänemurdes "jahuleem", lõunaeesti murretes "vedel puder") on rukki-, odra- või nisujahust (jahukört), peentest tangudest, mannast või kaerahelbeist keedetud paks supp. 
Kört oli eesti talurahva seas kuni 19. sajandi lõpuni üks põhitoite. Körti keedeti veega, kuid enne söömist pandi piima peale. Ta oli soojaks toiduks, mida söödi hommikul ja lõunal kõikjal Eestis.
Tänapäeval kasutatakse kördi tegemisel peamiselt mannat, kaerahelbeid (või peeneid tange).
Configni

Configni on vald Itaalias Lazio maakonnas Rieti provintsis. 
Configni kõrgus merepinnast on keskmiselt 465 meetrit. Asustustihedus on keskmiselt inimest ruutkilomeetri kohta.
Configni territooriumil voolab Tevere vasakpoolne lisajõgi Aia.
Nūrā as-Sayyid

Nūrā as-Sayyid (sündinud 18. juunil 1987 Kalyobiyas) on Egiptuse keskmaajooksja. 
Ta võistles 2012. aasta suveolümpiamängudel naiste 800 m jooksus. 
Tema rekord 800 m jooksus on 2:11.63, joostud Al-‘Aynis 27. oktoobril 2011.
Mulgi kapsad

Mulgi kapsad (ka mulgikapsad) on koos kamararasva ja vähese tailihaga ning odrakruupide või odratangudega hautatud hapukapsas.
See toit on kantud Eesti vaimse kultuuripärandi nimistusse ning on alust seda nimetada Eesti rahvustoiduks. See toit on samuti arvatavasti Eestile ainuomane, kuna teadaolevalt kuskil mujal odrakruupe hapukapsastele ei lisata. Sealjuures odrakruubid ei lisa maitset, kuid nad on odavad ja lisavad toiteväärtust ning muudavad toidu välimust ja tekstuuri.
Seda toitu valmistati kõigepealt Lõuna-Eestis, alates 19. sajandi lõpust ka mujal Eestis.
21. sajandil saab mulgi kapsaid osta ka poest, need on toodetud enamasti tööstuslikult.
Taar

Taar on endisaegne jook, mida valmistati jahule või leivale peale valatud vett hapendades. 
Kirjeldus.
Taar oli igapäevane talurahvajook Põhja– ja Ida-Euroopas. Eestis tehti taari alates 19. sajandist kuni 1930. aastateni. Jook oli levinud peamiselt Lõuna- ja Lääne-Eestis ning saartel.
Algul valmistati taari jämedast odra- või rukkijahust, 20. sajandi algul aga linnasejahust või rukki- ja linnasejahu segust. Jahude segu või nendest küpsetatud "taaripäts" pandi taariastjasse kurnale, valati kuum vesi peale ning lasti mõni päev hapneda. Taarile lisati maitseks köömneid, köömnevarsi, musta sõstra oksi, humalakeeduvett jms. Taar oli tunduvalt hapum jook kui hapurokk. Et taari jätkuks pikemaks ajaks, valati tarvitamisel astjasse külma vett juurde. Mõnikord tehti ka taaripudi: kuumale taarile lisati leivatükke ning maitseks suhkrut või mett, samuti muna, sibulat ja soola.
Chacachacare

Chacachacare () on asustamata saar, mis kuulub Trinidadile ja Tobagole. Saare pindala on 3642 km², selle geograafilised koordinaadid on 10° 41' pl ja 61° 45' lp. Saar asub Bocas del Dragóni väinas Trinidadi ja Venezuela vahel.
Saar kandis algselt nime El Caracol, mis tähendab eesti keeles "tigu" ja viitab saare kujule. Selle nime andis saarele maadeavastaja Christoph Columbus.
Chacachacarel asus kaua nunnaklooster koos leeprahaigete kolooniaga. Viimane haige suri 1984. aastal ja 1980. aastatel lahkusid ka viimased nunnad. Tänapäeval puudub saarel alaline asustus, kuid seal on majakas ning inimesed käivad saarel matkamas ja telkimas.
Monos

Monos on Trinidadile ja Tobagole kuuluv saar Bocas del Dragóni väinas Trinidadi ja Venezuela vahel. 
Sõna "monos" tähendab hispaania keeles 'ahvid'. Nimi on pandud saart asustanud punaste ahvide järgi, kelle populatsioon suri välja 1956. aastal.
Huevos

Huevos on Trinidadile ja Tobagole kuuluv saar Bocas del Dragóni väinas Trinidadi ja Venezuela vahel. Saare pindala on 1,01 km².
Sõna "huevos" tähendab hispaania keeles 'munad'. Saare asustus on minimaalne, peamiselt on ta tuntud oma huvitava ja mitmekesise looduse poolest.
Kasutatavus

Kasutatavus ehk kasutusväärtus (ka "kasutuslikkus", "kasutuskõlbulikkus"; inglise keeles "usability") on ergonoomikas ja disainis toote tõhusa, ökonoomse ja mugava sihtotstarbelise kasutamise võimalikkus. 
Toote kasutatavus võib olla suurem või väiksem.
Gaspar Grande

Gaspar Grande (või Gasparee) on Trinidadile ja Tobagole kuuluv saar Bocas del Dragóni väinas Trinidadi ja Venezuela vahel. Saare pindala on 1,29 km² ja see asub 12 km pealinnast Port of Spainist läänes.
Saar koosneb peamiselt lubjakivist ja on populaarne turismisihtkoht. Peamiste vaatamisväärsuste hulka kuuluvad mitmed koopad, millest suurimad ja tuntumad on Gasparee koopad.
Johannes Anker Larsen

Johannes Anker Larsen (18. september 1874 Henninge Langelandi saar – 12. veebruar 1957 Birkerod Kopenhaageni lähedal) oli taani kirjanik.
Ta sündis Henninges Langelandi saarel meremehe perekonnas. Ta on õppinud Kopenhaagenis teoloogiat, filoloogiat ja õigusteadust. 
Aastatel 1905–1913 töötas ta ajakirjanikuna ja näitlejana, hiljem näitekirjanikuna. Sealjuures on ta töötanud Kopenhaageni Kuninglikus Teatris. 
Ta on avaldanud nii romaane kui ka novelle ning tavaliselt koostöös Egill Rostrupiga ka komöödiaid.
Tema teoseid, mis on kirjutatud peamiselt pärast esimest maailmasõda, on tugevalt mõjutanud Søren Kierkegaard, Vilhelm Grønbechs ja Ludvig Feilberg, lisaks veel India ja Hiina õpetused nagu Bhagavadgītā, taoism, aga ka gnostilised-kristlikud õpetused ja teosoofia.
Tema tuntuimad romaanid on "Tarkade kivi" (1923; eesti keeles 1936) ning "Marta ja Maarja" (1925; eesti keeles 1937). Mõlemad romaanid on eesti keelde tõlkinud Agnes Antik.
Toffia

Toffia on vald Itaalias Lazio maakonnas Rieti provintsis. 
Toffia kõrgus merepinnast on keskmiselt 262 meetrit. Asustustihedus on keskmiselt inimest ruutkilomeetri kohta.
Varco Sabino

Varco Sabino on vald Itaalias Lazio maakonnas Rieti provintsis. 
Varco Sabino kõrgus merepinnast on keskmiselt 742 meetrit. Asustustihedus on keskmiselt inimest ruutkilomeetri kohta.
Salto järve kaldal asuva Varco Sabino territooriumil asub Monte Navegna ja Monte Cervia looduskaitseala ("Riserva naturale Monte Navegna e Monte Cervia").
Tarano

Tarano on vald Itaalias Lazio maakonnas Rieti provintsis. 
Tarano kõrgus merepinnast on keskmiselt 234 meetrit. Asustustihedus on keskmiselt inimest ruutkilomeetri kohta.
Tarano territooriumil voolab Aia jõgi.
Selci

Selci on vald Itaalias Lazio maakonnas Rieti provintsis. 
Selci kõrgus merepinnast on keskmiselt 204 meetrit. Asustustihedus on keskmiselt inimest ruutkilomeetri kohta.
Scandriglia

Scandriglia on vald Itaalias Lazio maakonnas Rieti provintsis. 
Scandriglia kõrgus merepinnast on keskmiselt 535 meetrit. Asustustihedus on keskmiselt inimest ruutkilomeetri kohta.
Osal Scandriglia territooriumist asub Monti Lucretili looduspark ("Parco regionale naturale dei Monti Lucretili").
Salisano

Salisano on vald Itaalias Lazio maakonnas Rieti provintsis.
Salisano kõrgus merepinnast on keskmiselt 460 meetrit. Asustustihedus on keskmiselt inimest ruutkilomeetri kohta.
Salisano territooriumil voolab Farfa jõgi.
Rivodutri

Rivodutri on vald Itaalias Lazio maakonnas Rieti provintsis. 
Rivodutri kõrgus merepinnast on keskmiselt 560 meetrit. Asustustihedus on keskmiselt inimest ruutkilomeetri kohta.
Osal Rivodutri territooriumist asub Lungo ja Ripasottile järvede looduskaitseala ("Riserva parziale naturale dei Laghi Lungo e Ripasottile").
2010. aasta Okeaania kergejõustiku meistrivõistlused

2010. aasta Okeaania kergejõustiku meistrivõistlused on 10. Okeaania Kergejõustikuliidu korraldatud Okeaania kergejõustiku meistrivõistlused. Neljandat korda toimusid need Austraalias Cairnsis. Sportlased võistlesid kahes vanuserühmas: U20 ja vanemad. Indoneesia osales külalisesinejana. Kolmepäevane võistlus toimus 23.–25. septembrini.
Birski rajoon

Birski rajoon on haldusüksus Venemaal Baškortostanis. Asub vabariigi põhajosas Belaja jõe alamjooksul.
Rajoonis on 15 külaasundust ja 1 linna-asundus. Halduskeskus ja ainuke linn on Birsk.
50,7% elanikest on venelased, 20,5% marid, 15,1% tatarlased ja 11,9% baškiirid.
Tatjana Salmre

Tatjana Salmre (aastani 1945 Tatjana Holmogorova; 18. detsember 1921 – 19. märts 2013) oli Eesti sisearhitekt, kujunduskunstnik ja akvarellist.
Ta lõpetas aastal 1939 Moskva 346. Keskkooli, õppis aastatel 1939–1945 Moskva Arhitektuuriinstituudis ja aastast 1948 Tallinna Riiklikus Tarbekunsti Instituudis, lõpetas aastal 1952 Eesti Riikliku Kunstiinstituudi ruumikujunduse erialal.
Ta töötas aastatel 1945–1948 Tallinnas Arhitektuuri Valitsuse projekteerimisbüroos arhitektina ja aastatel 1963–1990 Eesti NSV Kunstifondi Tallinna Kombinaadi "Ars" kujundustööde ateljee kunstilise juhina.
Ta on kavandanud interjööre ja mööblit (1950. aastail Leningradi A. Popovi nimelisele muuseumile ja Pihkva kunstimuuseumile). Ta on kujundanud näitusi, sealhulgas rahvusvahelisi. Ta on loonud ka akvarelle.
Poggio San Lorenzo

Poggio San Lorenzo on vald Itaalias Lazio maakonnas Rieti provintsis. 
Poggio San Lorenzo kõrgus merepinnast on keskmiselt 494 meetrit. Asustustihedus on keskmiselt inimest ruutkilomeetri kohta.
Paganico Sabino

Paganico Sabino on vald Itaalias Lazio maakonnas Rieti provintsis. 
Paganico Sabino kõrgus merepinnast on keskmiselt 720 meetrit. Asustustihedus on keskmiselt inimest ruutkilomeetri kohta.
Paganico Sabino territooriumil asub osa Turano järvest ning osa Monte Navegna ja Monte Cervia looduskaitsealast ("Riserva naturale Monte Navegna e Monte Cervia").
Nespolo

Nespolo on vald Itaalias Lazio maakonnas Rieti provintsis. 
Nespolo kõrgus merepinnast on keskmiselt 886 meetrit. Asustustihedus on keskmiselt inimest ruutkilomeetri kohta.
Nespolo territooriumil asub osa Monte Navegna ja Monte Cervia looduskaitsealast ("Riserva naturale Monte Navegna e Monte Cervia").
Morro Reatino

Morro Reatino on vald Itaalias Lazio maakonnas Rieti provintsis. 
Morro Reatino kõrgus merepinnast on keskmiselt 745 meetrit. Asustustihedus on keskmiselt inimest ruutkilomeetri kohta.
Montenero Sabino

Montenero Sabino on vald Itaalias Lazio maakonnas Rieti provintsis. 
Montenero Sabino kõrgus merepinnast on keskmiselt 450 meetrit. Asustustihedus on keskmiselt inimest ruutkilomeetri kohta.
Saint Gilesi saar

Saint Gilesi saar (ka lihtsalt St. Giles) on Trinidadile ja Tobagole kuuluv väike saar Kariibi meres.
Saar asub Tobago saare põhjatipu lähistel ning kujutab endast Trinidadi ja Tobago põhjapoolseimat territooriumit.
Montebuono

Montebuono on vald Itaalias Lazio maakonnas Rieti provintsis. 
Montebuono kõrgus merepinnast on keskmiselt 325 meetrit. Asustustihedus on keskmiselt inimest ruutkilomeetri kohta.
Montasola

Montasola on vald Itaalias Lazio maakonnas Rieti provintsis. 
Montasola kõrgus merepinnast on keskmiselt 604 meetrit. Asustustihedus on keskmiselt inimest ruutkilomeetri kohta.
Montasola territooriumil voolab Aia jõgi.
Väike-Tobago

Väike-Tobago ehk Paradiisilinnu saar (inglise keeles "Little Tobago", "Bird of Paradise Island") on Trinidadile ja Tobagole kuuluv väike saar Kariibi meres.
Saar asub Tobago saare kirderannikul, umbes 2,4 km kaugusel Speyside'i linnast. Selle geograafilised koordinaadid on 11°18' pl and 60°31' lp. Väike-Tobago kõrgeim punkt on 137 m kõrge ja saare pindala on 1 km².
Saar on merelindude oluline pesitsemispaik. Meri Tobago ja Väike-Tobago vahel on madal, see on populaarne paik sukeldumiseks ja seal korraldatakse paadisõite klaaspõhjaga paatides, mis võimaldab vaadelda koralle ja kirevaid troopikakalu.
Salome Dell

Salome Dell (sündinud 21. märtsil 1983) on Paapua Uus-Guinea kergejõustiklane (keskmaajooksja).
John Cale

John Davies Cale (sündinud 9. märtsil 1942) on kõmri muusik, helilooja, laulja ja muusikaprodutsent, kes oli eksperimentaalroki ansambli The Velvet Underground asutajaliige.
Ehkki kõige enam tuntakse tema tööd rokkmuusikas, on Cale tegutsenud mitmes žanris, sealhulgas klassikalises muusikas. Pärast lahkumist The Velvet Undergroundist 1968. aastal on ta avaldanud umbes 30 plaati. Tema soololoomingust on küllap tuntuim plaat "Paris 1919" ning tema versioon Leonard Coheni laulust "Hallelujah", samuti 1970. aastate keskel firmas Island Records salvestatud plaaditriloogia "Fear", "Slow Dazzle" ja "Helen of Troy".
Cale on olnud produtsent või musitseerinud koos paljude muusikute ja ansamblitega: Lou Reed, Nico, La Monte Young, John Cage, Terry Riley, Hector Zazou, Cranes, Nick Drake, Mike Heron, Kevin Ayers, Brian Eno, Patti Smith, The Stooges, The Modern Lovers, Art Bergmann, Manic Street Preachers. Ta on laulnud koos James Dean Bradfieldi, Marc Almondi, Element of Crime'i, Squeeze'i, Happy Mondaysi, LCD Soundsystemi, The Replacementsi ning Siouxsie and the Bansheesiga.
1996. aastal võeti Cale ansambli The Velvet Underground liikmena vastu Rock'n'rolli Kuulsuste Halli.
Riiasöödi tamm

Riiasöödi tamm on looduskaitsealune tamm, mis kasvab Harjumaal Viimsi vallas Metsakasti külas Riiasöödi talu maadel.
Puu vanus on 300 aastat, ümbermõõt 4,4 m, kõrgus 14 m ja juurkaela ümbermõõt 8,8 m.
Amiens'i rahu

Amiens'i rahu oli 25. märtsil 1802 Prantsusmaal Amiens'i linnas Prantsusmaa ja Suurbritannia vahel sõlmitud rahuleping, mida on peetud Napoleon Bonaparte'i poliitika esimeseks suuremaks kõrghetkeks. Lepingule kirjutas Prantsusmaa nimel alla Joseph Bonaparte ja Suurbritannia nimel markii Charles Cornwallis.
Rahulepinguga tunnustas Suurbritannia Esimest Prantsuse Vabariiki. See tähendas alates 1798. aastast püsinud Napoleoni-vastase teise koalitsiooni lagunemist.
Lepinguga lepiti kokku sõjavangide vahetuses. Suurbritannia pidi loobuma enamusest Esimeses ja Teises koalitsioonisõjas vallutatud aladest: Kapimaa ja Hollandi Lääne-India tuli tagastada Bataavia Vabariigile ning Briti väed pidid lahkuma Egiptusest. Suurbritannia säilitas vaid kontrolli Tseiloni ja Trinidadi üle. Prantsusmaa omakorda nõustus väed välja viima Kirikuriigist ja Napoli kuningriigist. 
Rahu ei püsinud kaua, juba 18. mail 1803 kuulutas Suurbritannia uuesti Prantsusmaale sõja.
Cottanello

Cottanello on vald Itaalias Lazio maakonnas Rieti provintsis.
Cottanello kõrgus merepinnast on keskmiselt 551 meetrit. Asustus­tihedus on keskmiselt inimest ruutkilomeetri kohta.
Cottanello territooriumil voolab Aia jõgi.
Aia jõgi

Aia jõgi (itaalia keeles "Torrente Aia"), tuntud ka kui Imella jõgi ("Fiume Imella"), on jõgi Itaalias Lazio maakonnas. Aia on Tevere vasakpoolne lisajõgi.
Aia lätted asuvad Sabini ja Collini mägede vahel Confignis ja Cottanellos. Jõgi suubub Teveresse Magliano Sabinas (Capù l'Aia).
Jõe kallastel asuvad Configni, Cottanello, Vacone, Montasola, Torri in Sabina, Tarano, Collevecchio ja Magliano Sabina.
Katastrimõõdistamine

Katastrimõõdistamine ehk maamõõtmine (praktikas nimetatud ka: "maakorraldustööd") on geodeesiaharu, mis tegeleb maakatastritega seotud geodeetiliste töödega ja koostab katastrikaarte.
Eestis reguleerib katastrimõõdistamist määrus "Katastrimõõdistamise teostamise ja katastrimõõdistamise kontrollimise kord".
Katastrimõõdistustöid teevad litsentseeritud spetsialistid, keda nimetatakse ka maamõõtjateks.
Liik.
Laiad rühmad hõlmavad:
Eesti Kaardikeskus

AS Eesti Kaardikeskus (lühend: EKK) asutati 1993. aastal ja oli Keskkonnaministeeriumi haldusalas tegutsenud ettevõte, mis muu hulgas tegi riiklikke kartograafiatöid. Tegevus lõpetati 31. detsembril 2017.
EKK on osalenud Eesti põhikaardi kaardistustöödes. Suuremate tööde seas on olnud veel näiteks:
Liivimaa atlas

"Liivimaa atlas" (originaalpealirjaga "Atlas von Liefland") oli aastatel 1791–1810 eraldi lehtedena Riias ja Leipzigis Ludwig August Mellini eestvõttel avaldatud asehalduskorra aegse haldusjaotusega Riia asehaldurkonna Liivimaad ja Tallinna asehaldurkonna Eestimaad kujutav atlas.
Atlas on mõeldud täienduseks August Wilhelm Hupeli teosele "Topographische Nachrichten von Lief- und Ehstland". Atlas koosnes ühest üldkaardist ja 14 maakonnakaardist (asehalduskorra aegsetes piirides, sisaldades näiteks Paldiski maakonna), mille mõõtkava oli umbes 1:200 000. Atlas sisaldas umbes 7000 (või umbes 7100) Eesti alal kasutatud kohanime. Atlase vinjetid on joonistanud Johann Wilhelm Krause. Atlasest on hiljem tehtud uustrükke.
Tagahoovis

"Tagahoovis" on Oskar Lutsu jutustus 1933. aastast.
Loo pani Luts kirja, elades veel Tartu Pärmivabriku taga Mäe tänaval. 
Eestis on teos ilmunud Noor-Eesti väljaandel 1933. ja 1939. aastal ning Ilmamaa kirjastuses 2007. aastal.
1969. aastal andis jutustuse välja kirjastus Orto Torontos.
Karusepäev

Karusepäev ehk maretapäev on eesti rahvakalendri ja maausu püha, liikumatu pühana on karusepäev igal aastal 13. juulil. 
Karusepäeva on tähistatud Panga pangal Saaremaal Mustjala kihelkonnas.
Karusepäeval oli kombeks künda mõni vagu. See pidi tõrjuma rukkiussi.
Seven Spanish Angels

"Seven Spanish Angels" (eestikeelse pealkirjaga "Seitse inglit" või ka "Seitse valget kivist inglit") on 1984. aastal avaldatud singel. Laulu kirjutasid Troy Seals ja Eddie Setser ning esitasid Willie Nelson ja Ray Charles. Lugu on Ray Charlesi edukaim laul kantrimuusika edetabelites, jõudes Billboardi edetabelis "Hot Country Songs" 23. märtsil 1985 ka esikohale. 
Loost on tehtud hulgaliselt kavereid. Seda on esitanud näiteks George Canyon, Bryan Adams, Bucky Covington, Mike Denver, Big &amp; Rich, Daniel O'Donnell, Alf Robertson (rootsi keeles "Sju små vita änglar") ja Heidi Hauge.
Eesti keeles esitas lugu Mati Nuude, sõnade autor oli Jüri Kõrgemaa.
Aerofotomõõdistamine

Aerofotomõõdistamine on mittekontaktne (s.t fotografeeritakse õhust) mõõtmismeetod ja ühtlasi sellisel meetodil saadud aerofotode töötlemine eesmärgiga koostada kaarte, plaane ja skeeme.
Eesti territooriumi kohta tehti esimene aerofotomõõdistamine aastatel 1947–1956. Tulemuste põhjal koostati maafondi põhikaart, mille mõõtkava oli 1:10 000.
Fatḩī al-Mīsāwī

Fatḩī al-Mīsāwī (ka Fathi al-Missaoui; araabiapäraselt فتحي الميساوي‎; sündinud 8. jaanuar 1974) on Tuneesia endine poksija.
Al-Mīsāwī sai I kergekeskkaalus (kuni 63,5 kg) 1996. aasta Atlanta olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Oktay Urkalile (Saksamaa) ja jäädes edasisest medaliheitlusest välja. 
Al-Mīsāwī poksis novembrist 1998 kuni oktoobrini 2001 elukutselisena ning pidas kokku 12 kohtumist ning võitis need kõik (neist 7 nokaudiga).
Kasti laht

Kasti laht on laht Saaremaa lõunaosas.
Läänes külgneb laht Suur-Tulpe poolsaare ning idas Vätta poolsaarega.
Lahe laius on 2–3 km ja pikkus 4 km.
Laht on määratud Kasti lahe hoiualaks ja see on rahvusvahelise tähtsusega linnu- ja loodusala.
Impulss (täpsustus)

Impulss (ladina k "impulsus" tõuge, aje) tähendab
Perioodiliselt korduvate impulsside jada nimetatakse pulsiks.
Elektriimpulss

Elektrimpulss on elektripinge või -voolu lühiajaline kõrvalekalle läviväärtusest. Impulsid võivad olla mitmesuguse kujuga (näiteks ristküliku-, trapetsi-, saehamba- või kellukakujulised), samuti ühe- ja kahepolaarsed. Impulsi põhiparameetrid on amplituud ja kestus, sh kogukestus esikülje kestus ja tagakülje kestus.
Impulsitehnikas on kõige levinumad ristkülikimpulsid, mille pinge või vool hüppab ühelt tasemelt teisele hetkeliselt. Reaalse impulsi puhul kulub selleks teatav aeg. Impulsi esikülje ehk frondi kujunemiseks kuluvat aega nimetatakse ka tõusukestuseks ja tagakülje kestust langukestuseks.
Impulsside kordussagedus impulsijadas (pulseerimissagedus ehk pulsisagedus)
formula_1
kus formula_2 on impulsi periood.
Ristküliku- ja saehambakujulisi impulsse tekitavad relaksatsioongeneraatorid.
Relaksatsioongeneraator

Relaksatsioongeneraator on mittesiinuselist perioodilist võnkumist tekitav elektrongeneraator. Relaksatsioongeneraatoris moodustuvad impulsid energiasalvestisse (harilikult kondensaatorisse) koguneva energia perioodilisel vabastamisel (kondensaatori laengust tühjendamisel) elektronlüliti abil. 
Hammaspinge generaatorid.
Mittesiinusvõnkumise tüüpiline näide on saehambakujulise graafiku järgi muutuv pinge, lühemalt hammaspinge. Hammaspinge väärtus muutub lähteväärtusest aeglaselt maksimaalväärtuseni ja seejärel kiiresti lähteväärtuseni tagasi. 
Elektronlülitina kasutatakse elektroonikakomponenti, mille pinge-voolu tunnusjoonel on langev osa, s.t negatiivne diferensiaaltakistus. Niisugusteks komponentideks on näiteks ühesiirdetransistor, sümmeetriline dioodtüristor ja samuti huumlamp. 
Huumlambi baasil loodi hammaspingegeneraator juba 1920. aastail. Kondensaator C laadub aeglaselt pingeallikast "U"0 läbi takisti "R" seni, kuni pinge tase jõuab tunnusjoonel punkti "A". Selles punktis toimub huumlahendus ja vool hüppab punktini "C" ning pinge kondensaatoril langeb kiiresti punkti "B". Takisti "R" takistus on valitud nii suur, et seda läbivast voolust ei piisa huumlahenduse säilitamiseks ning lamp kustub (graafikul punkt "D"). Seejärel hakkab kondensaator taas laaduma.
Ristkülikpinge generaatorid.
Ristkülikukujuliste impulsside generaatoreid saab liigitada selle järgi, kas nende tasakaaluolekud ‒ väljundpinge püsiva amplituudiga seisundid (kõrge, madal) ‒ on bistabiilsed (kestvalt stabiilsed) või monostabiilsed (ajutiselt stabiilsed), või siis puudub tasakaaluolek üldse, s.t generaator on astabiilne.
Bistabiilsel generaatoril on kaks püsiva tasakaalu olekut. Toitepinge sisselülitamise järel võib generaator jääda ükskõik kumba tasakaaluolekusse. Ühest olekust teise saab lülitust viia väliste käivitusimpulssidega. Kui käivitusimpulsside andmine lõpetada, jääb generaator viimase impulsiga määratud olekusse; niisiis jätab lülitus selle oleku meelde. Seda tüüpi impulsigeneraatorit nimetatakse trigeriks.
Monostabiilsel generaatoril on üks püsiv tasakaaluolek. Toite sisselülitamisel võtab generaator kestvalt stabiilse oleku. Sisendisse antav käivitusimpulss viib lülituse ajutise tasakaalu olekusse, milles see püsib teatud ajavahemiku ja ennistub siis püsiva tasakaalu olekusse. Monostabiilses ehk ooterežiimis töötab näiteks monovibraator.
Astabiilse generaatori sisselülitamisel hakkavad tasakaaluolekud ‒ kõrge ja madal ‒ iseseisvalt perioodiliselt vahelduma, s.t generaator on isevõnkuv. Astabiilseid generaatoreid kasutatakse laialdaselt perioodiliste ristkülikimpulsside saamiseks ja nende tüüpiline esindaja on multivibraator.
Monovibraator

Monovibraator on relaksatsioongeneraator, millel on üks püsiva tasakaalu olek. Lühiajalise sisendimpulsi mõjul siirdub lülitus hüppeliselt ajutiselt stabiilse tasakaalu olekusse. Selles püsib lülitus teatud aja vältel, mille määravad tema elementide parameetrid, ja ennistub siis järsku esialgsesse püsiolekusse. Niiviisi genereerib monovibraator iga sisendimpulsi toimel ühe kindla pikkusega ristkülikimpulsi.
Joonisel kujutatud bipolaartransistoridega skeemil on lähteolekus transistor Q2 takistiga R2 määratud baasivoolu tõttu avatud (juhtiv) ja transistor Q1 suletud. Kui Q2 baasile anda negatiivne käivitusimpulss, siis see transistor sulgub ja transistor Q1 saab läbi takisti R4 avanemiseks piisaval suurusega baasivoolu. Sellest hetkest hakkab lülitus formeerima väljundimpulssi, mille kestuse määrab takistist R2 ja kondensaatorist C1 moodustuva lüli ajakonstant "R"2"C"1. Nimelt hakkab kondensaator läbi R2 laaduma ja vastavalt pinge Q2 baasil suurenema. Niipea kui pinge kondensaatoril on tõusnud sedavõrd, et Q2 saab R2 kaudu avanemiseks piisava baasivoolu, läheb monovibraator hüppeliselt tagasi lähteolekusse.
Monovibraatorid realiseeritakse tänapäeval integraallülituste baasil, mis vajavad ainult sagedust määravate komponentide (takisti ja kondensaatori) lisamist. Nii saadakse ristkülikimpulsse kestusega 50 nanosekundit kuni 1 sekund (pikemate impulsside saamiseks läheks vaja liiga suure mahtuvusega kondensaatorit).
Monovibraatoreid kasutatakse peamiselt kindla kestusega impulsside formeerimiseks.
Multivibraator

Multivibraator on isevõnkuv relaksatsioongeneraator, mis tekitab ristkülikukujulisi impulsse. Multivibraatoreid saab valmistada transistoride, operatsioonvõimendite, loogikaelementide ja mikrolülituste baasil.
Bipolaartransistoridega multivibraator.
Multivibraator koosneb kahest lülitirežiimis astmest, kusjuures ühe astme väljund on teise astme sisendiga ühendatud kondensaatorite vahendusel. Kondensaatorite laadumiseks kuluv aeg määrab generaatori astmete sulgumise või avanemise. Üleminek ühest olekust teise toimub väga kiiresti tänu kondensaatorite kaudu loodud positiivsele tagasisidele.
Transistoride baasiahela takistid R2 ja R3 on võrdse takistusega; neid läbivast voolust piisab transistoride täielikuks avamiseks, s.t viimiseks küllastusrežiimi. Kollektoriahela takistid R1 ja R4 on samuti ühesuurused, kuid nende takistus on tunduvalt väiksem kui baasitakistitel. Kondensaatorid võivad olla erineva mahtuvusega; ühesuuruste mahtuvuste korral võrdub impulsi kestus impulsside vaheaja kestusega, s.t saadakse meanderimpulsside jada.
Toite sisselülitamisel üks transistoridest astmete teatava ebasümmeetria tõttu avaneb (muutub juhtivaks) ja teine sulgub (katkestab kollektori-emitteri ahela). Kui näiteks avaneb Q1 ja sulgub Q2, siis hakkab C2 laaduma läbi suhteliselt väikest takistust omava takisti R4 ja Q1 avatud emittersiirde; C1 aga saab voolu takisti R2 kaudu, mille takistus on tunduvalt suurem. Seetõttu laadub C2 kiiresti peaaegu toitepingeni, kuna aga pinge kondensaatoril C1, olles ühtlasi Q2 baasipingeks, kasvab aeglaselt. Senikaua kui pinge Q2 baasil on veel negatiivne, jääb Q2 suletuks. Hetkel, mil pinge Q2 baasil muutub veidi positiivseks, hakkab see transistor avanema ja pinge tema kollektoril langeb. See pinge vähenemine kandub C2 kaudu Q1 baasile, nii et see transistor hakkab sulguma. Seetõttu pinge tema kollektoril ja ühtlasi Q2 baasil tõuseb. Sellise laviinprotsessi tulemusena avaneb Q2 täielikult ja Q1 sulgub hüppeliselt. Nüüd on transistoride osad vahetunud ja hakkab kiiresti laaduma C1 ja aeglaselt C2. See protsess kestab seni, kuni pinge Q1 baasil muutub veidi positiivseks ning järgneb uus ümberlülitumine, jne.
Niisuguse multivibraatoriga genereeritakse impulsse kordussagedusega vahemikus 100 Hz kuni 100 kHz. Impulsisagedus
formula_1
kus
Multivibraator mikrolülitusega NE555.
See integraalkomponendiga lülitus, mis vajab vaid kahe takisti ja ühe kondensaatori lisamist, võib tekitada ristkülikimpulsse sagedusvahemikus 1 Hz kuni 500 kHz. Erinevalt transistoridega lülitusest ei sõltu impulsisagedus kuigivõrd toitepingest.
Nygrund

Nygrund (ka "Vahekahvel") on madal Soome lahes. Madalast umbes 4 km kagusse jääb Prangli saar. Madalat tähistab poi (Nygrundi madala põhjapoi).
Sami Keinänen

Sami Keinänen (sündinud 1973. aastal Rovaniemis) on Soome disainer. 
Aastatel 1996–1999 oli ta bassist Soome bändis Lordi. Keinänen mängis ka Lordi esimesel, 1999. aasta albumil "Bend Over And Pray The Lord", mis ilmus alles 3. septembril 2012 kogumikus "Scarchives Vol. 1".
Roman (eesnimi)

Roman on mehenimi.
Nime juured on ladina keeles, kus "romanus" tähendab midagi Roomaga seotut, eriti Rooma impeeriumi elanikku.
Üheverstane topograafiline kaart

Üheverstane topograafiline kaart oli aastatel 1894–1913 Vene Sõjaväe Topograafide Korpuse koostatud topograafiline kaart, mis oli 1-verstases mõõtkavas (1: 42 000). 
See oli Venemaa kartograafia ajaloos esimene kaart, mis oli geodeetiliselt põhistatud (s t kasutati triangulatsiooni). 
Kaarti kasutas Eesti kaitsevägi Vabadussõjas. Aastatel 1919–1934 kasutas Eesti seda kaarti maareformi ja katastrimõõdistamise tehnilise aluskaardina.
Korraldatud jäätmevedu

Korraldatud jäätmevedu (inglise keeles "organised waste disposal", vene keeles "организованный вывоз отходов") on olmejäätmete kogumine ja vedamine määratud piirkonnast määratud jäätmekäitluskohta või -kohtadesse kohaliku omavalitsuse üksuse valitud ettevõtja poolt. Lihtsamalt öeldes tähendab see seda, et omavalitsus määrab jäätmeveo piirkonnad, jäätmeveo teenustasu piirmäärad ja jäätmeveo tüüptingimused ning annab piirkonnas konkursi võitnud vedajale kolmeks aastaks jäätmeveo ainuõiguse. Ainuõiguse väljastamine vedajale tähendab, et konkreetses veopiirkonnas võib olmejäätmete kogumise ja äraveo teenust osutada üksnes ainuõiguse saanud jäätmevedaja ning teised jäätmevedajad ei tohi antud veopiirkonnas teenuseid osutada. 
Korraldatud jäätmeveo eesmärk.
Korraldatud jäätmeveo põhieesmärkideks on hoida keskkonda ning hõlmata jäätmekäitlusesse kõik jäätmetekitajad – ka need eramajad, suvilapiirkonnad ja väike-ettevõtted, kes seni ei ole veel jäätmeveoga liitunud. Seeläbi väheneb metsaaluste risustamine, avalike ja võõraste prügikastide (vale)kasutamine, nn prügijäneste tegevus, jäätmete ahjus ja lõkkes põletamine jms. Need kõik on illegaalsed tegevused ja kohati vägagi keskkonnavaenulikud. Korraldatud jäätmevedu annab igale elanikule ja ettevõtjale garantii, et tema olmejäätmeid käideldakse võimalikult keskkonnahoidlikult ning parima hinnaga.
Ajalugu.
Korraldatud jäätmevedu kui süsteemne lahendus olmes tekkivate jäätmete kogumiseks ja veoks sätestati jäätmeseaduses juba 1998. aastal. Tõsi, siis kui võimalus, millega ei kaasnenud veel rakendamiskohustust. Korraldatud jäätmeveo täpsustatud tingimused sätestati 2004. aastal ning alates 2005. aastast muutus põhimõtte rakendamine kohustuslikuks kõigile vähemalt 1500 elanikuga omavalitsusele. Kohustusliku korraldatud jäätmeveo teenusega varustatud elanike osakaal peaks olema 94%. Jäätmeveo rakendamine on kohalikele omavalitsustele osutunud tõeliseks probleemiks, mistõttu 2009. aasta alguseks on see osakaal vaid umbes 55%. Aktiivsem konkursside korraldamine algas alles 2007. aasta teisel poolel, mil mitmed omavalitsused koostasid ühised alusaktid ning moodustasid ühised veopiirkonnad. 2009. aasta alguseks oli jäätmeveo konkurss välja kuulutamata veel 21 kohustust omaval omavalitsusel.
Korraldatud jäätmeveoga hõlmatud jäätmeliigid.
Kohaliku omavalitsuse üksus korraldab oma haldusterritooriumil olmejäätmete, eelkõige prügi ehk segaolmejäätmete, nende sortimisjääkide ja olmejäätmete tekkekohas liigiti kogumisel tekkinud jäätmeliikide kogumise ja veo. Korraldatud jäätmevedu võib hõlmata ka teisi olmejäätmete liike või muid jäätmeid, kui see on vajalik õigusaktide nõuete täitmiseks või seda tingib oluline avalik huvi.
Instruktsioon TGMS

Instruktsioon TGMS (vene keeles "секретность топографогеодезических материалов -65", lühend: STGM-65; eestikeelne lühend: TGMS) oli Nõukogude Liidus 1965. aastal teatavatele kartograafiatöödele kehtestatud salastamise instruktsioon. Instruktsiooni kehtestasid Nõukogude Liidu Geodeesia ja Kartograafia Peavalitsus (GKP), Julgeolekukomitee ja Relvajõudude Kindralstaap.
Eestis tegi instruktsiooni täitmise järelevalvet Riias asunud GKP riikliku geodeetilise järelevalve Balti territoriaalne inspektsioon.
My Heaven Is Your Hell

"My Heaven Is Your Hell" on 30. märtsil 2004 ilmunud Lordi singel. 
800 esimese singlieksemplari ostjad said kaasa ühe kaheksast erilisest Lordi kleebisest. 600 kleebisel on toonase Lordi liikme või kogu bändi autogrammid. 
"My Heaven Is Your Hell" oli esimene singel albumilt "The Monsterican Dream".
GPS-i gravimeetriline geoidi mudel

GPS-i gravimeetriline geoidi mudel (lühend: GGG-mudel) on geoidi kohta tehtud digitaalne mudel. 
Esimene Eesti ala kohta tehtud GGG-mudel valmis Martin Vermeeri juhtimisel 1994. aastal.
Blood Red Sandman

"Blood Red Sandman" on Lordi 2004. aasta singel ja muusikavideo. Laulu pealkiri oli algselt "Blood Red Santa", ent see muudeti, kuna kardeti, et see võiks siis jääda vaid jõuluhitiks. 
"Blood Red Sandmani" muusikavideo allikas on pärit õudusfilmist "Evil Dead", kus noored jäävad metsas asuvas vanas puithoones koletiste lõksu. Hoonest leiavad nad kasti ja raadiomaki, mis toob kohale koletised.
Lisaks loole "Blood Red Sandman" on singliplaadil albumilt välja jäänud laulud "To Hell With Pop" ja "Pyromite".
Jäätmekäitluskoht

Jäätmekäitluskoht on tehniliselt varustatud ehitis jäätmete kogumiseks, taaskasutamiseks või kõrvaldamiseks. Jäätmekäitluskoht on ka maa-ala, kus jäätmete taaskasutamine võimaldab parendada mullaviljakust, maa-ala keskkonnaseisundit või selle kasutusvõimalusi või maa-ala, kus tehakse jäätmete taaskasutamise või kõrvaldamise toiminguid, milleks ehitise olemasolu ei ole vajalik. Jäätmekäitluskohaks on kompostimise väljak, sortimisjaam, autolammutuskoda, prügila, laadimisjaam, jäätmejaam, koospõletustehas.
Jäätmekäitluskohaks ei loeta jäätmekogumisnõu, -konteinerit ega muud -mahutit, mis on ette nähtud vaid ühte liiki tava- või ohtlike jäätmete esmakogumiseks jäätmetekitajalt, samuti ehitisi või teisaldatavaid hoiukohti, kuhu eelnimetatud mahutid tavajäätmete kogumiseks on paigutatud, ega ehitisi, mida kasutatakse olmes tekkinud pakendijäätmete esmakogumiseks.
It Snows In Hell

"It Snows in Hell" on 2006. aastal ilmunud Lordi singel albumilt "The Arockalypse". 
Nimilool teeb külalisena kaasa kitarrist Bruce Kulick. Singli teine lugu on "EviLove". Singlil on ilmunud nii tavaversioon kui ka jõulupostkaardi versioon Suomen Posti poolt.
Laulule tehti muusikavideo, mille lavastasid Pete Riski ja Miikka Lommi. Kuigi kitarri mängis laulus ka Bruce Kulick, ei astunud ta videos üles. Muusikavideot spondeeris ettevõte Suomen Posti ning selle andis välja Suomen Posti 2006. aasta detsembris.
Rock Police

"Rock Police" on Soome bändi Lordi reklaamsingel ja teine singel albumilt "Babez for Breakfast".
Jäätmevedu

Jäätmevedu ehk jäätmete vedu ehk jäätmete vedamine on jäätmesaadetise toimetamine veovahendiga lähtekohast sihtpunkti. Jäätmete vedamine hõlmab jäätmesaadetise peale- ja mahalaadimist ning jäätmeveose komplekteerimist mitmest saadetisest. Jäätmevedu ei hõlma jäätmete kogumist.
Jäätmete vedajat ei loeta jäätmevaldajaks, kui tema ülesandeks on ainult üleantud jäätmesaadetise toimetamine üleandja poolt määratud sihtpunkti või selle edastamine esialgsel kujul saadetise vastuvõtmiseks volitatud isikule, juhul kui jäätmete üleandja ja vedaja vahel sõlmitud veolepingus ei ole kokku lepitud teisiti.
If I Were a Carpenter

"If I Were a Carpenter" on USA folk- ja bluusmuusiku Tim Hardini kirjutatud populaarne laul. Kuigi lugu on esitanud ka Hardin ise, andis loo esmalt välja Bobby Darin, kelle esituses jõudis see edetabelis Billboard Hot 100 kaheksandale ja Suurbritannia singlite edetabelis üheksandale kohale.
Lugu on kaverdanud väga paljud artistid. Nende hulgas on olnud The Animals, Joan Baez (laulja soo tõttu "If You Were a Carpenter"), Harry Belafonte, Johnny Cash ja June Carter, Neil Diamond, Johnny Hallyday (ka prantsuse keeles "Si j'étais un charpentier"), Emmylou Harris, Southside Johnny ja Little Steven, Elton John, Jody Miller ("If You Were a Carpenter"), Willie Nelson ja Sheryl Crow, Dolly Parton, Robert Plant, Bob Seger, Kevin Spacey, Pete Townshend. Eesti ansambel Hilised Ärkajad on teinud laulust võrokeelse versiooni "Puutöömiis".
The Riff

"The Riff" on Soome bändi Lordi 8. veebruaril 2013 ilmunud singel, mis on pärit stuudioalbumilt "To Beast or Not to Beast". Mr. Lordi kirjutas laulu bändi eelmise trummari Otuse surma päevale eelnenud päeval.
"The Riffi" video filmiti Tšehhi Vabariigi pealinnas Prahas Alberti kaubanduskeskuses. Videos astub üles Tšehhi "playmate" Dominika Jandlova. Muusikavideo lavastas Martin Müller, operaatorid olid Eddi Bachmann ja Markus Kreuz ning monteerija Jochen Trauter.
Ravindra Prabhat

Ravindra Prabhat (hindi रवीन्द्र प्रभात "Ravindra Prabhat"; sündinud 5. aprillil 1969 Mahindwaras, Bihari osariigis) on hindi luuletaja, ajakirjanik, kirjanik ja novellikirjanik Indiast.
Nagu noateral

"Nagu noateral" (inglise keeles "Walk the Line") on eluloofilm Johnny Cashist. 
Filmi režissöör oli James Mangold. Johnny Cashi kehastab Joaquin Phoenix ja June Carterit Reese Witherspoon. Filmi aluseks on Johnny Cashi raamatud "Man in Black" ja "Cash: The Autobiography".
Kaputsiin

Kaputsiin võib tähendada mitut asja:
Operatsioon Beowulf

Operatsioon Beowulf sisaldas kaht Saksamaa plaani, et okupeerida II maailmasõjas Saaremaa, Hiiumaa ja Muhu. Mõlemad plaanid teenisid sama eesmärki. Beowulf II plaani järgne rünnak algas 8. septembril 1941 ja saavutas eesmärgi 21. oktoobril. 
Operatsiooni nimi tuleb vanimast germaani sangarieeposest "Beowulf".
Beowulf I.
See versioon eeldas Saksamaa kiiret edu Balti riikide hõivamisel. See oleks olnud Esimese maailmasõja aegse operatsiooni Albion uusversioon algusega Kuramaalt Lätist. Jäi teostamata, kuna Saksa vägede kiire Eestisse jõudmine takerdus.
Beowulf II.
See versioon, mis teostati, oli rünnak Eesti läänerannikult. See koosnes mh mitmetest diversioonirünnakutest – Südwind, Westwind ja Nordwind –, et ajada Nõukogude kaitsjad segadusse.
Man in Black (laul)

"Man in Black" (ka "The Man in Black") on protestilaul, mille autor ja esitaja oli Johnny Cash. Laul avaldati 1971. aastal tema samanimelisel albumil.
See on Eestis tuntud Joel Steinfeldti esituses ja kannab pealkirja "Mägra maja". Eestikeelsed sõnad pärinevad Helvi Jürissoni sulest.
Mägra maja

"Mägra maja" on Helvi Jürissoni luuletus, mis ilmus ajakirja Pioneer 1970. aasta oktoobrinumbris.
Luuletust tõlgendati protestina Nõukogude okupatsiooni aegse massilise sisserände vastu Eestisse Nõukogude Liidu aladelt, eriti Venemaalt. Sellist tõlgendust toetas luuletuse juures olnud Asta Venderi joonistus, millel kujutati mäkra Eesti rahvariiete moodi rõivas ja kährikuid sineli moodi riietes. Ajakirja tiraaž korjati müügilt kokku, kuid tellijateni ajakiri siiski jõudis. 
1987. aastal esitas Joel Steinfeldt esimest korda Helvi Jürissoni luuletuse sõnadega laulu "Mägra maja", mille meloodiaks on Johnny Cashi laul "The Man in Black".
2007. aastal ilmus samanimeline Helvi Jürissoni luulekogu, mis sisaldab alltekstidega luuletusi loomadest.
Market Square Massacre

"Market Square Massacre" on Lordi esimene DVD. DVD-l on kontsert, mis toimus 2006. aasta mais pärast Eurovisiooni võitu. 
Lugude nimekiri.
Live At The Helsinki Market Square
Eurovision Specials
Hello Athens Documentaries (Soome dokumentaalfilm bändi tegemistest Eurovisiooni ajal Ateenas)
Lühifilm "The Kin"
Muusikavideod
Bringing back the Balls to Stockholm

"Bringing Back the Balls to Stockholm" on Soome bändi Lordi kontsert-DVD, mis salvestati 16. septembril 2006 Stockholmis. See oli Euroopa-turnee "Bringing Back the Balls" esimene kontsert.
Don't Step on Mother's Roses

"Don't Step on Mother's Roses" (eestikeelse pealkirjaga "Ema roosid") on Johnny Cashi laul, mis avaldati tema kuuendal, 1959. aastal ilmunud stuudioplaadil "Songs of Our Soil". 
Eestikeelsena kuulus ta ansambli Palderjan repertuaari. Eestikeelsed sõnad kirjutas laulule Vello Salumets.
Raihau Maiau

Raihau Maiau (sündinud 1. augustil 1992) on Prantsuse Polüneesia kergejõustiklane.
Nelson Stone

Nelson Stone (sündinud 2. juunil 1984) on Paapua Uus-Guinea kergejõustiklane.. 
Ta osales 400 m jooksus 2012. aasta suveolümpiamängudel, kus ta ajaga 46,71 2. vooru ei pääsenud.
Mowen Boino

Mowen Boino (sündinud 16. detsembril 1979 Port Moresbys) on Paapua Uus-Guinea kergejõustiklane.
Ta on suveolümpiamängudel osalenud kolm korda. Ta on tulnud kaheksal korral Okeaania meistriks.
Suryo Agung Wibowo

Suryo Agung Wibowo (sündinud 8. oktoobril 1983) on Indoneesia sprinter.
Holsteen

 
Holsteen (hiljem mainitakse taani ajalookirjutuses teda ka nimega "Holsten") oli Kuningliku Taani-Norra Laevastiku 60 suurtükiga liinilaev. 
See võeti kasutusele 1775 ning läks Reidilahingus 2. aprillil 1801 Briti Kuningliku Laevastiku valdusse. Britid andsid laevale nimeks HMS Holstein, hiljem HMS Nassau. Ta osales ühes suures lahingus Suurtükipaadisõjas ning müüdi 1814.
Reidilahing.
Reidilahingus 2. aprillil 1801 osales Holsteen blokilaevana. Ta paiknes Taani-Norra kaitseliini põhjaotsa lähedal Infødstretteni ja Søhesteni vahel. Laeva kapten oli J. Arenfelt. 
Briti laev HMS Monarch sai kõvasti kannatada Holsteeni ja Siællandi ühise tule all. 
Kell 11.30 asus Holsteenile süttinud Dannebrogilt Taani-Norra vägede juht Olfert Fischer ning Holsteen sai lipulaevaks. Kui naaberlaev Infødsretten brittidele alistus, lahkus Fischer laevalt ning suundus Trekronerfortetisse. 
Umbes kell 14.15 oli kapten sunnitud brittidele alistuma. Britid võtsid laeva sõjasaagiks ning vedasid sellega oma haavatud Londonisse.
Aage Dons

Aage Dons (19. august 1903 Svanholm, Frederikssundi vald – 20. oktoober 1993) oli taani kirjanik.
Ta sündis Svanholmis Frederikssundi vallas Pealinna piirkonnas.
Tema esikteos "Walpurgisnacht" ilmus aastal 1931. Eesti keeles on ilmunud tema romaan "Siin kohtuvad kõik teed". Romaan ilmus kirjastuse Orto väljaandel aastal 1955 Torontos, tõlkija Agnes Antik.
Kelder

Kelder (ka keller või maakelder) on hoone maa-alune või hoonest eemale kas pooleldi või tervenisti maa sisse ehitatud hoiuruum, kus säilitatakse näiteks kartuleid, juurvilju, veine, lihatooteid ja hoidiseid. Seda kasutatakse ka muude esemete hoidmise kohana. Maapinna soojustusomaduste ja loomuliku päevavalguse puudumise tõttu on keldris kogu aeg stabiilne temperatuur ja õhuniiskus.
Keldri nimetus pärineb ladinakeelsest sõnast "cella" (kamber jms). Venekeelne nimetus "podval" tuleneb asukohtadest, mis vanasti paiknesid kindlustes neid kaitsva mullavalli all, ehitistest madalamal. Prantsuse "sous-sol" tähendab sõna-sõnalt maa(pinna)st allpool asumist.
Keldrite kõrgus maast laeni on enam kui kaks meetrit, madalama variandi puhul ei ole tegemist enam ruumi, vaid lihtsalt põrandaalusega. Kõrgete hoonete keldrid on hoone püsivuse jaoks detailsemalt planeeritud ning võivad isegi koosneda mitmetest korrustest. Vähemate korrustega majades ei asu kelder tavaliselt väga sügaval. 
20. sajandi viimasel kolmandikul hakkas keldriga elamute arv seoses kesksoojusvarustuse levimisega langema ning lõppes keldritest ka pommivarjendite tegemine. Ilma keldrita hoonete ehitamisel väheneb oluliselt maa-aluse osa väärtus. Üleujutuste vältimiseks paigaldatakse keldritesse vajadusel drenaažisüsteem, tehakse välisseinte ja põranda hüdroisolatsioon, või paigaldatakse kelder maapinna veetasemest kõrgemale, õhuniiskuse reguleerimiseks on oluline keldrisse rajada ka ventilatsioonisüsteem. 
Väiksemaid keldreid on tavaliselt kasutatud majapidamistarvete ja riistvarade osade hoiustamiseks ning kommunikatsioonisüsteemide paigaldamiseks. Avaramatest keldritest tehakse tihti ladusid, väikseid kontoreid, ettevõtteid ja poode, suurtes kompleksides kasutatakse keldreid maa-aluste autoparklatena. 
Vanemates eramutes asuvad keldrid tavaliselt köögi all ning neid kasutatakse toiduainevaru, aiasaagi ja talvekonservide säilitamiseks. Enne keldrite kasutuselevõttu kasutati samalaadse hoiuruumina maasse kaevatud auku (nimetatud ka maa-auguks või koopaks).
Vanades ja ka tänapäevastes keldrites on soovituslik suhteline õhuniiskuse tase 80-95% ning talvine jahedaim temperatuur +5 kuni +10 kraadi juures ning suvel ei tohiks see ületada +15 kraadi. Õigel keldril peab olema ka kaks ust. See tagab keldris stabiilse temperatuuri.
Tänu maapinna geotermaalenergiale on keldrid suurepärased hoiuruumid, mis mahutavad palju ning seda elektrikuluta. Tänu maa-pinna katvatele ja kaitsvatele omadustele on ka vanad keldrid tänaseni säilinud ning kasutuskõlblikud.
Traditsioonilised keldrid on ehitatud tellistest või maakividest, on võlvlagedega ning kaetud ühemeetrise pinnasekihiga. Tänapäevased keldrid ehitatakse monoliitsest raudbetoonist, on kaetud veekindla soojustusega ning on luksuslikud iluaia südames mis kestavad põlvest põlve.
Frederikssundi vald

Frederikssundi vald (taani keeles "Frederikssund Kommune") on 2. järgu haldusüksus Taanis Pealinnapiirkonnas, mis moodustati pärast 2007. aasta haldusreformi.
Aastal 2012 elas Frederikssundi vallas 44 345 inimest ja valla pindala oli 247,0 km2. Valla keskus asub Frederikssundis.